Igaüks otsib armastust
ja soovib seda meeleheitlikult leida.
Me peame näitama neile, mida armastus endast kujutab.
Me peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat armastust.
Üleloomulikku armastust.
Jeesus on armastus.
PATRICIA KING Igavene armastus
Tere tulemast saatesse!
Mina olen Patricia King
ja minuga on täna prohvet Bobby Conner.
Arutleme täna üleloomulikkuse teema üle
ja selle üle, kuidas teil usklikena on meelevald selles sfääris.
Suur tänu, Bobby, et tulid me saatesse!
Usun, et me vaatajad saavad väga õnnistatud
kõigest sellest tarkusest, tunnetusest ja ilmutusest,
mis peitub sinu sees.
Mul on hea meel olla siin.
Me hindame seda teenistust, mille Jumal on sulle usaldanud
ja kui ustav sa oled Kristuse Ihu teenides.
Aitäh nende saadete eest, mis õpetavad ja varustavad inimesi,
tulema toime ülesandega, mis igaühele neist antud.
Aitäh! On tõeline rõõm teenida Jumalat ja Tema rahvast.
Meedia on tänapäeval nii imeline!
Olles väljas inimeste seas, mida oleme ju aastaid teinud,
korraldades ridamisi erinevaid teenistusi,
siis see võimaldab praktilist tegevust ja otsest kontakti inimestega.
Samas jõuab selliselt vaid piiratud hulga inimesteni.
Kuid tänapäeva meedia
ja see, kuidas Jumal on andnud inimesele taipu
internetti kasutada...
Sest lisaks televisioonile, mida saame kasutada,
jõudes korraga miljoniteni,
elavad need sõnumid tänu internetile veelgi enam muudkui edasi.
Nii vaatavad inimesed saateid, mida oleme näiteks sinuga teinud,
veel aastaid hiljemgi.
Oleme sinuga ju aastaid meediatööd teinud.
Aga inimesed vaatavad netist veel aastate-taguseidki saateid,
saades selle kaudu õpetust ja vaimulikku toidust.
See lihtsalt elab edasi,
nii et oleme ülimalt tänulikud võimaluse eest teenida meedia kaudu.
Need on kõige olulisemad ajad inimajaloos,
mille keskel elada.
Kas pole hämmastav?
Ta võinuks valida kelle iganes! Heebrea kirjast või kust iganes,
aga Ta valis meid.
Õhkasin kord Jumala ees: "Jumal, sul on meisse usku!"
ja Ta vastas: "On.
Olen lõpuks leidnud endale inimesed,
kes on piisavalt nõrgad, et nendega koostööd teha."
Mitte nõrgad oma loomuse, väärikuse võ moraali poolest,
aga nõrgad omaenese võimekuses.
Me otsustame võtta omaks et ilma Temata ei suuda me midagi,
aga koos Temaga, Tema sees ja Tema läbi
suudame me kõike.
Jumal näitab oma rahvale, kui olulised nad on Ta jaoks
ja Ta on andnud neisse Jumalariigi väe,
mis muudab kogu maa.
Ma ei vahetaks praegusi aegu mitte ühegi teise aja vastu.
See on see aeg, mil tõusta ja särada
nagu Jesaja 60:2 öeldud.
"Pilkane pimedus katab rahvaid,
aga sinu kohal nähakse tema auhiilgust."
Mulle meeldib ka Jesaja 50:4,
kus Jumal ütleb, et Ta annab meile õpetatud keele,
et oskaksime vastata neile, kes küsivad,
kuidas nende pimedate aegadega hakkama saada.
Nehemja 9:20 ütleb, kuidas.
"Sina andsid neile oma hea Vaimu, et neid targaks teha,
oma mannat sa ei keelanud nende suudele..."
Nii et Jumal toidab meid oma taevase mannaga
neil pimedatel aegadel
ja annab meile Püha Vaimu juhtima meid.
See on just see, mida me vajame - Püha Vaimu väge,
sest inimlik jõud ei kanna meid läbi.
Kohe kindlasti mitte!
Paulus hoiatas meid, et lõpuajad saavad olema rasked
ja tõi esile märgid nende aegade kohta.
Üks neist märkidest oli see,
et seal saab olema inimesi, kel on küll jumalakartlikkuse nägu,
aga kes eitavad Jumalariigi väge.
Paulus ütles, et selliseid inimesi tuleb vältida.
Me tahame täna rääkida üleloomulikkusest,
sest me oleme Kuningriigi rahvas.
Jumalariik on palju enamat kui tavaline kuningriik.
See on üleloomulik ja jumalik Kuningriik,
kus kuningate Kuningas valitseb kõige üle.
Ta on meie Kuningas, Päästja ja Issand.
Teod, mida Ta tegi, on üleloomulikud.
Ta tervendas haigeid, äratas üles surnuid,
ajas välja deemoneid,
lõi mere kahte lehte.
Kogu Piibel on täis seda üleloomulikku dimensiooni.
Paljud usklikud aga jäävad kuidagi kinni nö "kiriku asja".
Ma armastan kogudust ja arvan, et igaüks peaks käima koguduses
ja olema osaduses teiste usklikega.
Mulle meeldib see ja ma ise kuulun ka ühte kogudusse.
Aga Jumal on kutsunud meid enamaks,
kui vaid jumalateenistustel käima.
Nii aitadki sa meil tänases saates mõista,
kuidas elada selles üleloomulikus sfääris,
sest meile on antud nii vägi kui meelevald.
Mulle meeldib Luuka 10:19, kus Jeesus ütles:
"Vaata, ma olen andnud teile meelevalla
kõndida madude ja skorpionide peal ja vaenlase kogu väe peal..."
Ta kasutab selles salmis sõna "vägi" jaoks kahte erinevat sõna,
öeldes sellega teisisõnu, et Ta annab meile meelevalla
tühistada saatana võimekus.
Mis võimed saatanal üldse on?
Johannese 10:10 sõnul tuleb varas varastama, tapma ja hävitama.
Jeesus aga ütles, et Ta on tulnud andma meile väge
siduda kõik saatana teod.
Matteuse 18:18 ütleb, et mida iganes me seome maa peal,
saab seotud ka taevas.
Nii peame hakkama rakendama seda Jumalariigi meelevalda.
2. Korintlastele 5:20 on öeldud, et me oleme Kristuse käskjalad.
Käskjalg aga tähendab esindajat,
kes on läkitatud välja väe ja meelevallaga.
Küsisin Jumalalt, kui palju väge ja meelevalda meil on,
mispeale Ta vastas, et sama palju, kui sel, kes on meid läkitanud.
Jeesus ütles Matteuse 28:18,
et Talle on antud kogu vägi ja meelevald
nii taevas kui ka maa peal.
Nii et meile on antud vägi.
Filiplastele 2:13 on salm, mis paneb mu südame rõkkama.
"Sest Jumal on see, kes teis tegutseb,
et te tahate ja toimite tema hea nõu kohaselt."
Kujutad sa ette, et me võime teha midagi,
mis on Jumala hea tahte kohane?
Mis iganes see ka poleks -
see peaks olema me esmane eesmärk
valmistada Kuningas Jeesusele head meelt.
Uurisin Piiblit kaanest kaaneni,
et leida, mis valmistaks Jumalale head meelt?
Leidsin selle Luuka 12:32, kus on öeldud:
"Ära karda, sa pisike karjake,
sest teie Isal on hea meel anda teile kuningriik!"
Isale valmistab rõõmu,
kui Ta leiab piisavalt küpsed inimesed,
kellele anda oma kuningriigi meelevald.
Kuid me peame ise tahtma seda.
Psalmid 110:3 on öeldud: "Su rahvas..." ehk meie
"...on meeleldi valmis su sõttamineku päeval" mis on täna.
2. Ajaraamatu 16:9 on öeldud:
"Sest Issanda silmad jälgivad kogu maad,
et võimsasti aidata neid,
kes siira südamega hoiavad tema poole."
Ja Heebrea kirjas on öeldud:
"Kes ihkavad järgida vaid minu plaane."
Jumal ütleb, et kui Ta leiab sellised inimesed,
toetab Ta täiega kõike, mille külge nad oma käe panevad.
Olime hiljut ühel teenistusel, kus Jumal liikus oma väes.
Inimesed tervenesid peavaludest, külmunud õla sündroomist
või põlvevaludest.
Lihtsalt imeline! Rõõmustasime Jumala tegude üle.
Olime juba ette palvetanud
ja uskunud, et Jumal saab tegema imesid.
Ja Ta tegi seda.
Samas oli mul kurb näha,
et osa inimesi jäid ikka oma ratastoolidesse
või oli muid asju, millest ei saadud terveks.
Tol samal õhtul oli seal üks naine, kes polnud saanud käia 10 aastat
ja Jumal tervendas ta,
nii et ta ei vaja enam käimisel mingit abi.
Imeline! Rõõmustame sellest ega eita seda kuidagi.
Aga mis neist teistest saab?
Seda enam, et Piibel ütleb,
et Jeesus tervendas kõiki saatana poolt rõhutuid.
Ta tervendas kõik inimesed, kuna Ta oli võitud Püha Vaimuga
ja väelise väega.
Usun, et tuleb aeg,
kus me Jumala rahvana oleme litsunud nii Jumala ligi
ja meie sees on see elav ilmutus, et kõik saavad terveks ja vabaks.
Et ere valgus tungib kõigesse pimedusse.
See pole ju liiga suur unistus, või on?
Ei ole.
Me ju palume, et Jumala tahe sünniks nõnda kui taevas, nõnda ka maa peal
ja Jumal ka teeb seda.
Olen ise küsinud Jumalalt 3 küsimust.
1. Kui mitte praegu, siis millal? 2. Kui mitte siin, siis kus?
3. Kui mitte Sina, siis kes?
Keegi peab võitma tagasi kõik selle, millest Aadam loobus
ja ma tahan, et selleks oleks käesolev põlvkond.
Usun, et Jumal vabastab oma väe, mille sarnast me pole varem näinud
ja see saab pöörama kahtlejad Kristuse poole.
Piibel ütleb, et suured hulgad pöördusid Ta poole,
kui nad nägid neid imesid, mida Ta tegi.
Olen kuulnud pastoreid ütlemas:
"Meil pole seda üleloomulikkuse värki tarvis!"
Kui meil aga pole üleloomulikkust, ei saa me ka olla
nagu Uue Testamendi kogudus peab olema.
Markuse 16:20 sõnul oli jüngritel vägi
minna välja ja kuulutada ning Jumal toetas ja kinnitas neid.
Millega? Tunnustähtedega.
Nii et me vajame imesid. - Vajame tõesti.
Meil on üks ühine sõber, kes, kui ta alles õppis tundma Jumalat
veetis tunde ja tunde Jumala ligiolus.
Ta litsus Jumala ligi, öeldes: "Ma tahan näha Su ilminguid ja väge."
Ta otsis Jumalat, sest oli näljane Ta järele.
Ta ütles, et on Jumala järele kõige näljasem mees kogu maa peal.
Ta janunes üha enam Jumala järele ja Jumal hakkas teda ka külastama,
sest ta ajas Jumalat taga ja tungis Tema sfääri.
Mida enam ta vaimulikult kasvas, seda enam ta ka koges.
Sest kui näeme vaimusilmas midagi, võime seda ka saada.
Kui läheme selle järele ega anna alla ja loobu,
enne, kui oleme näinud Jumala tõotusi täitumas oma elus.
Nii oli see mees väga järjepidev ja seda eriti just tervenemiste osas.
Kui ta kuhugi sisse astus, oli tal tervenemiste osas nii palju usku
et ta oleks võinud ka öelda: "Kuldbanaan"
ja tervenemised oleksid juba sündinud.
Sest ta oli järjepidev ja järeleandmatu selles sfääris.
Kas sul oleks midagi jagada nende sfääride kohta
ja kuidas olla nende osas järjepidev?
Kuidas ma usklikuna
võiksin näha rohkem üleloomulikkust avaldumas mu elus?
Mida selleks vaja läheb?
Esmalt meeleheitlikku ja näljast südant selle järele.
Püha Vaim on viimased 10 aastat
õhutanud usklike südameis üles rahulolematuse leeki.
Nad kogevad nö püha rahulolematust.
Jumal ei lase neil leppida vähemaga, kui see, mida Ta neile anda tahab
ja see põhjustab rahulolematust.
Kõik algab näljasest südamest.
Psalm 42: "Otsekui hirv igatseb veeojade järele..."
Piibel ütleb, et kui me otsime Jumalat, siis me ka leiame Ta.
Samas ütleb Jeremija,
et peame otsima Teda kogu oma südamest.
Jeremija 29:13: "Ja te otsite mind ja leiate minu,
kui te nõuate mind kõigest oma südamest."
Seda ei saa teha pinnapealselt.
Kogen praegu, kui sellest räägid, midagi olulist.
Kogen, et osad me vaatajaist ütlevad:
"Olen olnud näljane ja otsinud Jumalat selles näljas.
Olen otsinud ja otsinud, aga midagi pole toimunud.
Ma pole saanud seda, mida olen Temalt uskunud."
Kogen Jumalat ütlevat: "Lihtsalt jätka sealt, kus pooleli jäid,
sest sul on vajalikud kruvid olemas ja läbimurre on kohe, kohe saabumas.
Kohe, kohe saabumas."
Usun, et me jõuamegi sageli punkti,
kus ütleme: "Ma ei julge enam uskuda,
sest mis siis, kui jätkan uskumist, aga midagi ei juhtu?"
Vastuseks sellele on Heebrealastele 10:35:
"Ärge siis heitke ära oma julgust,
sest teie julgus ja lootus ning usaldus Jumala suhtes
saab suure palga!"
Saatan teeb kõikvõimaliku,
et panna sind loobuma oma unistusest;
et heidaksid oma nägemuse kõrvale ja annaksid alla.
Jah, sa oled proovinud ja see ei toiminud,
aga Jumal ütleb Joel 2:25:
"Ma tasun teile nende aastate eest, kui saagi sõid rohutirtsud..."
See on praegu taastamise aeg,
kus Jumal saab taastama asju ja täitma unistusi.
Selle hääl maa peal on hääletu, aga taevas ülivali.
Ütlesin Jumalale, et ma ei tea, mis häälest Ta räägib.
Ta ütles, et see on südame murdumise
ja unistuste purunemise hääl.
Ta ütles, et maa peal on see peaaegu kuulmatu,
aga taevas vägagi kõva.
See puudutab Jumalat, kui me süda saab murtud
või me unistused purunevad.
Kuid Ta on Jumal, kes taastab me unistuste täitumise.
Ta on tõotanud, et iga Ta tõotus saab täituma
ja mitte ükski neist ei lähe kaotsi.
Praegune aeg on aeg, mil otsida Tema ligiolu.
See on see, mida peame tegema,
sest oma ligiolus vabastab Ta palju rohkem kui oma väe -
Ta vabastab oma meelevalla, mis ületab Ta väe.
Me teeme nüüd pausi,
aga palun sul peale pausi aidata meil mõista,
mis vahe on väel ja meelevallal
ja kuidas neid otsida,
et näha neid mõlemaid toimimas me elus.
Oleme kohe tagasi.
Glory Kool muutus mu elu.
Patricia õpetus juhtis mind
sügavamale ja isiklikumasse suhtesse Jumalaga.
Kõik peaksid kuulma seda sõnumit.
Telli Glory Kooli õppematerjal,
mis kätkeb endas 18 CD'd ja 15 õppetundi Jumala aust.
Seda vaid 59 dollari eest + saatekulu.
Tellimisinfo on nähtav ekraanil.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Tänu me partneritele
saame saata meeskondi
kadunud hingede ja kannatajate juurde
viies maailma rahvastele valgust pimedusse.
See on see, mida te teete, kui olete meie partnerid.
Hakka me partneriks juba täna!
Bobby, me räägime täna meelevallast üleloomulikus sfääris.
Lõunatasin hiljuti ühe prohvetiga,
kes oli saanud "nägemusi" selleks aastaks.
Ta ütles, et Jumal juhib oma koguduse meelevalla sisse.
Oleme siiani tegutsenud teatud väes, aga nüüd annab Ta oma meelevalla.
Väga selge sõnum.
Kuna sa oled tajunud seda sama,
siis palun selgita, mis vahe on väel ja meelevallal,
kuna Jumalariigi mõistes peame tegutsema mõlemas neis.
Vägi on imeline ja meile meeldib see, aga meelevald on parem.
Toon siinkohal ühe näite.
Kujutage ette, et olete mõnes suurlinnas,
kus valgusfoor ütleb üles
ja politsei tuleb välja, et koordineerida liiklust.
Tal on üks vile ja märguande kinnas,
kuid ta võib vaid ühe vilistuse ja käe tõstmisega peatada liikluse.
Küsimus pole ta viles ega käes, mis paneb kõik autod peatuma,
vaid meelevallas, mida ta omab.
Lihtsalt niisama käetõste ja vile peale ei peatuks ükskki liiklus,
aga selle käe ja vile taga on kogu munitsipaal meelevald.
Sama lugu on ka meiega.
Kui teame, et Jumal on ka meile andnud meelevalla,
siis küsimus pole selles, mida meie suudame,
vaid mida Jumal suudab.
Saatan ei karda meid, küll aga me vanemat Venda.
Nii et, kui kasutame Tema meelevalda,
räägime me välja Tema sõna.
Piiblis on ka öeldud, et peame hakkama kuulutama seda,
mille Jumal on juba teinud kättesaadavaks me jaoks.
Tema Sõna väljakuulutamises peitub vägi.
Me saame kuulutada midagi välja ja see sünnib.
Saatan tegutseb vaid selle põhjal, mida ta kuuleb.
Nii et, kui hakkad kuulutama, mida Jumal selle olukorra kohta ütleb,
siis isegi, kui olukord ei näe selline välja,
siis kuulutades seda piisavalt kaua, hakkab ka olukord muutuma.
Mulle meeldib Suunemi naise lugu 2. Kuningate raamatus,
kus ta poeg oli surnud ja mees külm ning ükskõikne.
Kui prohvet küsis, kuidas naisel läheb, vastas ta: "Hästi."
Elas ta mingites luuludes või?
Ei. Ta lihtsalt nägi kaugemale hetkeolukorrast
ja mõistis meelevalla olemust.
Ta mõistis, et Jumal oli andnud talle meelevalla
ja ta otsustas uuendada seda Jumala ees.
Meelevald on ülioluline ja me vajame seda.
Jumal ütles mulle: "Ma kogun oma rahva oma ligiollu."
See on see koht, kust me saame Tema võidmise ja meelevalla.
Meelevald on väga oluline.
Rahvas nägi algkoguduse jüngrite puhul,
et nad olid õppimata mehed,
aga samas tunti ka ära, et nad olid olnud koos Jeesusega.
Ja see on ka võti, millest ka hetke pärast räägime,
sest Jumal on andnud sulle arusaamist sellest.
See on nii võimas
ja ma tahan julgustada teid haarama sellest kinni.
Sest Jeesus on juba andnud meile selle meelevalla,
Nii et kui Ta läkitab meid välja oma nimel,
on see sama hea, kui minna välja Tema endana.
"Nõnda nagu Isa on läkitanud mind, nõnda läkitan mina teid."
Me oleme sõna otseses mõttes Jeesuse Ihu siin maa peal.
Mitte vaid Tema ligiolu, aga ka Tema meelevalla kandjatena,
vabastades Tema väge.
Igal aastal, lunastuspüha ajal -
sa oled teinud seda juba 19-20 aastat -
sa otsid Jumala palet ja viibid Tema ligiolus
ja Ta külastab sind ilmutusega otse oma südamest.
Oled need kõik üles kirjutanud
ja jaganud neid lahkesti ka teiste kristlastega.
Need on leitavad ka su kodulehelt,
mis on selle saate jooksul olnud ekraanil.
Kuid ühel neist kordadest, kui olid jälle tunde Jumala ees,
andis Ta sulle ilmutuse meelevalla kohta.
Jaga seda palun meiega.
Jagaksin üht olulist kirjakohta.
Loen laiendatud tõlkes 1. Korintlastele 2:6-7:
Paulus ütles: "Kui me oleme täiskasvanud
ja vaimselt küpsete kristlaste seas, kes on küpsed arusaamise poolest,
siis saame anda edasi kõrgemat tarkust -
teadmist jumalikust plaanist, mis on varasemalt olnud varjatud.
See ei puuduta selle ajastu ega selle maailma tarkust
ega selle ajastu juhte ja valitsejaid, kes pole sisuliselt midagi,
vaid me anname edasi Jumala tarkust,
mis oli kord varjatud inimarusaamise eest,
aga on nüüd ilmutatud meile Jumala enda poolt.
Tegu on tarkusega, mille Jumal on pärandanud meile
meie ausse tõstmiseks juba enne aegade algust,
et tõsta meid üles oma ausse ja ligiollu."
Jumala ligiolu on see, kus Ta vabastab selle võidmise.
Miski pole olulisem, kui otsida Jumala palet.
Psalm 27:8 ütleb: Otsige mu palet!” Siis ma otsin, Issand, sinu palet."
Psalm 91:1 räägib Kõigeväelise varju all viibimisest.
Me peame leidma viisi, kuidas minna ja olla Jumala ees.
Ma ei mõistnud kunagi varem Psalmi 46:11-12:
Jätke järele (ing.k "püsige vagusi") ja teadke, et mina olen Jumal."
Mõtlesin, et see ei saa tähendada tundetu olemist,
kuniks Jumal näitas mulle,
et see "püsige vagusi" tähendab "hingetu" olemist.
Me ees avaneb midagi nii erakordset, imelist ja suurt,
et see võtab meid hingetuks.
Sama juhtus Johannesega Patmose saarel,
kui ta pöördus vaatama Issandat.
Sama juhtus Seeba kuningannaga 1. Kuningate 10,
kui ta nägi Saalomoni kogu oma auhiilguses.
Meid juhtitakse peagi Jumala ligiollu, mis saab olema hingemattev.
Me saame olema hingetud, samas teades, et Jumal on Jumal.
Taanieli 11:32 on öeldud:
"Aga see rahvas, kes tunneb oma Jumalat,
jääb kindlaks ja tegutseb."
See on see, mis juhtub.
Me saame tundma Jumalat palju sügavamal ja täiuslikumal moel
ja astuma välja Tema meelevallas.
Just seda me vajamegi -
Tema meelevalla võidmist, mis tuleb taevast
ja mis on kättesaadav me jaoks.
Piibel ütleb, et nüüd on aeg paluda.
Johannese 16:24:
"Tänini ei ole te midagi palunud minu nimel.
Paluge ja te saate, et teie rõõm oleks täielik!"
Küsisin: "Miks praegu?"
Aga seetõttu, et see on soosingu aeg.
2. Korintlastele 6:2 ütleb: Ma olen sind kuulnud soodsal ajal."
See on Tema soosingu aeg.
Varem pole kunagi olnud sellist aega, kui praegu, et minna Ta trooni ette.
Ma ei usuks seda, kui Piibel sellest ei räägiks.
Jumal ütleb: "Kui elad mulle ja armastad ning järgid mind,
annan ma sulle piiramatu ligipääsu oma ligiollu."
Kujutad sa seda ette?
Me võime julgelt minna Jumala trooni ette,
tundmata hirmu või värinat oma südames.
Mulle meeldib Heebrealaste 12:22, kus on öeldud:
"Vaid teie olete tulnud Siioni mäe juurde...
kümnete tuhandete inglite juurde..."
Jumala ja kogu selle õhkkonna juurde.
Ja ometi Ta kutsub meid sisenema sellesse,
et anda meile veel lisaks.
Ta ütleb, et läheksime julgelt Tema trooni ette.
Meil on ligipääs Talle läbi Jeesuse vere.
See on iga uskliku jaoks!
Igaüks meist võib astuda Tema ligiollu.
Ilmutuse 4:1: "Pärast seda ma nägin, ja vaata: taevas oli avatud uks."
Jumala juurde on avatud uks ja ligipääs.
Piiblis on salme, mida ma iial ei usuks, kui need poleks Piiblis.
Jeesus ütleb Johannese 14:12:
"Te saate tegema neidsamu tegusid, mida mina teen
ja hoopis suuremaid, sest mina lähen Isa juurde."
See on uskumatu, aga samas tõsi.
Jumal poleks seda öelnud, kui Ta poleks nii mõelnud.
Me võime teha neid samu tegusid, mida Jeesus tegi.
Nii vajame me sama võidmist, mis Tal oli
ja see on igati kättesaadav meile.
Jumal võidis Jeesust Püha Vaimu ja väega.
Kas teate, et iga Jeesuse tehtud ime Uues Testamendis
sai tehtud alles siis, kui Ta sai võitud Püha Vaimu väega?
Iga ime, mille Ta tegi - Ta ei teinud seda kui Jumala Pojana,
aga kui Jumala Vaimu poolt võituna.
See Püha Vaimu võidmine on ka igaühe meie jaoks.
See on meile kättesaadav.
Inimesed küsivad, kuidas hoida alal oma suhet Jumalaga?
Ma ise teen nii.
Ütlen hommikul ärgates: "Püha Vaim, need pole minu, vaid Sinu käed."
Püha Vaimul pole käsi enne, kui annad Talle enda omad.
Püha Vaimul pole suud, enne, kui annad Talle enda oma.
Ta võtab kõik, mida Talle pakud
ja kui see kõik on Tema käes, on see ka midagi väärt.
Keegi küsis kord mu Facebooki lehel,
miks Jumal ei liigu selles või teises vallas?
Miks lapsed peavad kannatama ja mis Jumal Ta üldse on?
Ja ma mõtlesin:
Jumal on usaldanud selle maa meie hoolde,
andes meile selleks ka oma väe ja meelevalla.
Kohe alguses, kui Ta meid lõi, andis Ta kogu maa meie hallata.
Nii on see meie mandaat ja õnnistus Jumalalt
rakendada seda meelevalda.
Imeline!
Aitäh sulle! Oleme kohe tagasi.
Glory kool muutis mu elu.
Patricia õpetus aitas mul jõuda
sügavama ja isiklikuma suhteni Jumalaga.
Kõik peaksid kuulma seda sõnumit.
Telli sinagi endale Glory kooli õppematerjal,
mis kätkeb endas 18 CD'd 15-õppetunniga Jumala au sfäärist.
Maksumus 59 dollarit + saatekulu.
Tellimisinfo on nähtav ekraanil.
Tänu me partneritele
saame saata meeskondi
kadunud hingede ja kannatajate juurde
oma linnatänavatele
See on see, mida te teete, kui olete meie partnerid.
Hakka me partneriks juba täna!
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Mul on sõna kellelegi, kes sa oled vaimulikus mõttes pinges,
kuna sa usud Piiblit ja et selle tõotused kuuluvad sulle.
Oled lausa paastunud 40 päeva ja palvetanud,
et litsuda lähemale Jumalale.
Aga sa oled pettunud,
sest paastu lõppedes otsekui ei juhtunud midagi
ja sa oled otsustanud mitte uskuda enam.
Sa ütled, et ei tee seda enam,
sest nii raske on uskuda ja mitte näha tulemusi.
Kuid Jumal ütleb: "Sa saad nägema tulemust,
sest vaimusfääris on võimatu
mitte lõigata selle eest, mida oled külvanud."
Jumal ütleb: "Heida kõrvale oma heitumus ja pettumus
ning hakka lihtsalt ülistama mind, mind uskudes ja mu tõde vastu võttes,
sest just need samad asjad, mille eest võitlesid,
saavad sündima.
Nii et hakka ülistama ja kiitma, sest see saab olema su võti.
Kõik need seemned, mida külvasid 40-päevase paastu ajal,
aga ka muudel aegadel,
uskudes Jumala Sõna ja olles elevil sellest -
need seemned on endiselt elus!
Need on taevas igati olemas, olles valmis saama läkitatud sulle."
Palu Jumalalt andeks oma uskmatus, heitumus ja pettumustunne
ja aja end Ta ligiolus taas ootuses ja ülistuses püsti,
sest kõik, mille eest oled võidelnud, saab elavaks su elus.
Imeline!
Ma näen üht poissi.
Üht perekonda ja poissi, kelle hüüdnimi on Jay-Jay
ja kes sai selle vanaisa järgi.
Arst on just andnud diagnoosi Jay-Jay kõnepuudulikkuse kohta,
öeldes, et ta ei saa kunagi korralikult rääkima.
Kuid see pole tõsi.
Jumal vabastab ta kõnevõime
ja tal ei saa kõnelemisega olema mingeid probleeme.
Jay-Jay on 4-aastane ja saab 5-aastaseks vist märtsis.
Aga oma järgmiseks sünnipäevaks
saab ta rääkima puhtalt ja ilma ühegi takistuseta.
Aitäh Sulle Issand selle eest!
Aitäh, et vabastad ta keele ja ta saab rääkida Su imelisi sõnu.
Aitäh Sulle Jeesuse imelisel nimel!
Aitäh, et olite täna meiega
ja ärge kunagi unustage kõige olulisemat prohvetlikku sõnumit,
et Jumal armastab teid igavese armastusega.
Ta tõesti armastab.